በአሁኑ ወቅት ያለውን የሴቶች ንቅናቄዎች አጠቃላይ ሁኔታ ከቀደሙት ጋር ሲያስተያዩ ብዙ ነገሮች ነጥረው የወጡበት አንዳንድ ሲንከባለሉ የመጡ ወሳኝ ጥያቄዎች ምላሽ ያገኙበት እንደሆነ ይናገራሉ፡፡ ‹‹በአሁኑ ጊዜ በኢሕአዲግ አገዛዝ የሴቶች ጉዳይ የተለያዩ ገጽታዎች ኖረውት ነው የሚተገበረው፡፡ አንደኛው ገጽታ በመንግሥት መዋቅር ውስጥ ገብቶ በሚኒስቴር ደረጃ እንዲቋቋም መደረጉ ነው፤›› በማለት ጉዳዩ የተሻለ ትኩረት ያገኘበት አጋጣሚ መሆኑን ይናገራሉ፡፡ ይህም እንደ መሠረታዊ ለውጥ የሚታይ እንደሆነ፣ በግልና በቡድን ሲደረጉ የነበሩ ትግሎችን በአንድ ማምጣት ያስቻለና ወሳኝ የሆኑ የሴቶች የመብት ጥያቄዎች ምላሽ ያስገኘ እንደሆነ አክለዋል፡፡
